
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 304 

8 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης και διορισμός μέλους του Δ.Σ. 

της «Κοινωνίας της Πληροφορίας Α.Ε.». 1 

Τροποποίηση του Οργανισμού Εσωτερικής Υπηρε¬ 
σίας του Ιδρύματος «Κέντρο Υποδοχής Αστέγων 

Δήμου Αθηναίων». 2 

Τροποποίηση Εκκλησιαστικού Ιδρύματος με την επω¬ 
νυμία «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ» της Ιε¬ 
ρός Μητροπόλεως Εδέσσης, Πέλλης και Αλμωπίας. 3 


ΑΠΟΦΑΣΕΙ Σ 

Αριθ. ΔΙΔΚ/4291 (1) 

Αποδοχή παραίτησης και διορισμός μέλους του Δ.Σ. της 
«Κοινωνίας της Πληροφορίας Α.Ε.». 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Των παρ. 3 και 12 του άρθρου 24 του Ν. 2860/2000 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/Α7 
14.11.2000). 

β. Του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α ), όπως 
αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38/Α'). 

2. Τα άρθρα 12 και 32 της υπ’ αριθμ. 10071/23.3.2001 
κοινής υπουργικής απόφασης (ΦΕΚ 324/Β727.3.2001) 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών «Σύστα¬ 
ση Ανώνυμης Εταιρείας Κοινωνία της Πληροφορίας 
Α.Ε.», όπως τροποποιήθηκε και συμπληρώθηκε μεταγε¬ 
νέστερα. 

3. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Β724.3.2004) απόφαση ανάθεσης αρμοδιοτήτων στους 
Υφυπουργούς ΕΣ.Δ.Δ.Α. 


4. Την υπ’ αριθμ. 8313/19.4.2004 (ΦΕΚ591/Β/21.4.2004) 
απόφαση του Υφυπουργού ΕΣ.Δ.Δ.Α. περί του ορισμού 
μελών του Δ.Σ. της Κ.τ.Π.Α.Ε. 

5. Την από 2.3.2005 παραίτηση του Ευστάθιου Πανα- 
γιωτόπουλου από τη θέση του μέλους και Διευθύνοντος 
Συμβούλου του Δ.Σ. της «Κοινωνίας της Πληροφορίας 
Α.Ε.». 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Α. Αποδεχόμαστε την από 2.3.2005 παραίτηση του Ευ¬ 
στάθιου Παναγιωτόπουλου, μέλους και Διευθύνοντος 
Συμβούλου του Δ.Σ. της Κ.τ.Π.Α.Ε., υπαλλήλου της Γε¬ 
νικής Γραμματείας Πληροφοριακών Συστημάτων του 
Υπουργείου Οικονομίας και Οικονομικών. 

Β. Διορίζουμε τη Φωτεινή Μαγγανά ως μέλος του Δ.Σ. 
της «Κοινωνίας της Πληροφορίας Α.Ε.». 

Γ. Μέχριτον διορισμό νέου Διεθύνοντος Συμβούλου, τα 
καθήκοντα αυτού ασκεί ο Πρόεδρος του Δ.Σ. της Α.Ε. 
«Κοινωνία της Πληροφορίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

Ο ΥΦΥΠΟΥΡΓΟΣ 

ΑΠ. ΑΝΔΡΕΟΥΛΑΚΟΣ 
-♦- 

Αριθ. 9449 (2) 

Τροποποίηση του Οργανισμού Εσωτερικής Υπηρεσίας 
του Ιδρύματος «Κέντρο Υποδοχής Αστέγων Δήμου 
Αθηναίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/1981, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/1995. 

2. Τις διατάξεις του άρθρου 8του Ν. 2503/1997. 

3. Την υπ’ αριθμ. 145/2005 απόφαση του Δημοτικού 
Συμβουλίου του Δήμου Αθηναίων. 

4. Την υπ’ αριθμ. 6/2004 απόφαση του Διοικητικού Συμ¬ 
βουλίου του Ιδρύματος «Κέντρο Υποδοχής Αστέγων Δή¬ 
μου Αθηναίων». 

5. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο υπ’ αριθμ. 4/2004 πρακτι¬ 
κό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 6/2004 απόφαση του Διοικη¬ 
τικού Συμβουλίου του Ιδρύματος «Κέντρο Υποδοχής 
Αστέγων Δήμου Αθηναίων» περί τροποποίησης του Ορ¬ 
γανισμού Εσωτερικής Υπηρεσίας αυτού ως εξής: 

ΚΕΦΑΛΑΙΟ Α' 

ΔΙΑΡΘΡΩΣΗ ΥΠΗΡΕΣΙΩΝ 

Άρθρο 1 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 

Β. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Τμήμα Διοικητικό 

2. Τμήμα Οικονομικό 

3. Τμήμα Κοινωνικής Υπηρεσίας 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΑ ΥΠΗΡΕΣΙΩΝ 
Άρθρο 2 

Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. ΤΜΗΜΑ ΔΙΟΙΚΗΤΙΚΟ 

I. Το τμήμα αυτό επιμελείται: 

Την κατανομή των χώρων των κτιρίων στις υπηρεσίες 
του Ιδρύματος. 

Έχει στην εποπτείατου: 

Α) το προσωπικό φύλαξης των κτιρίων του Ιδρύματος 
και μεριμνά για την φύλαξη των κτιρίων, 

Β) το προσωπικό καθαριότητας των κτιρίων και είναι 
υπεύθυνο για την καθαριότητα των εσωτερικών χώρων 
αυτών, 

Γ) τους χειριστές φωτοτυπικών μηχανημάτων, Η/Υ, τη- 
λεφωνητές-τριες και φροντίζει σε συνεργασία με το Τε¬ 
χνικό τμήμα για την εύρυθμη λειτουργία των μηχανημά¬ 
των κ.λ.π. συσκευών που χρησιμοποιεί το προσωπικό αυ¬ 
τό. 

Είναι αρμόδιο για την καλή και εύρυθμη λειτουργία των 
προγραμμάτων σίτισης και στέγασης των αστέγων, κα¬ 
θώς και του αναγκαίου προσωπικού για την υλοποίηση 
των ανωτέρω. 

Στον Προϊστάμενο ή σε άλλον υπάλληλο του τμήματος 
που εισηγείταιο Προϊστάμενος ανατίθενταιτα καθήκοντα 
Γ ραμματέα των συνεδριάσεων Δ.Σ. και Ε.Ε. του Ιδρύμα¬ 
τος. Ο Προϊστάμενος του τμήματος θέτει υπόψη του/της 
Προέδρου-Αντιπροέδρου τα αποστελλόμενα από τη 
Δ/νση και τους Προϊσταμένους των Τμημάτων θέματα και 
καταρτίζει την ημερήσια διάταξη. 

Το τμήμα αυτό είναι υπεύθυνο για την έγκαιρη επίδοση 
των προσκλήσεων στα μέλη του Δ.Σ. και Ε.Ε. 

Μεριμνά για την τήρηση των πρακτικών των συνεδριά¬ 
σεων. 

Υποβάλλει έγκαιρα αντίγραφα των λαμβανομένων απο¬ 
φάσεων στις αρμόδιες υπηρεσίες προς έγκριση όπου 
απαιτείται και κατόπιντα διαβιβάζει στις αρμόδιες υπηρε¬ 
σίες προς υλοποίηση. 

Τηρεί αρχείο των αποφάσεων του Δ.Σ.και Ε.Ε. και επι¬ 
μελείται για την εκτέλεση κάθε εργασίας αρμοδιότητας 
που απορρέει από τον κώδικα. 

Το τμήμα αυτό είναι επίσης υπεύθυνο: 

Α) για τη διάθεσητων επιβατικών αυτοκινήτωντου ιδρύ¬ 
ματος για την καθημερινή διακίνησή τους προς εξυπηρέ¬ 


τηση των υπηρεσιακών αναγκών, 

Β) για τη διατήρηση σε καλή κατάσταση των πάσης φύ- 
σεως οχημάτων του Ιδρύματος και επιμελείται για τη συ¬ 
ντήρηση και φύλαξη αυτών, 

Γ) για την τήρηση των προβλεπόμενων από τις ισχύου- 
σες διατάξεις βιβλίων, μητρώων κινήσεως των οχημάτων 
της υπηρεσίας. 

II. Το τμήμα αυτό επίσης: 

Α. Επιμελείται για την εφαρμογή των Νόμων, Διαταγμά¬ 
των, Εγκυκλίων κ.λ.π. διατάξεων που αφορούν τους τα¬ 
κτικούς υπαλλήλουςτου Ιδρύματος. 

Ασκεί τις αρμοδιότητες που απορρέουν από τον Κώδι¬ 
κα Καταστάσεως Δημοτικών και Κοινοτικών υπαλλήλων. 

Τηρεί βιβλία,Μητρώα .Φακέλους για το τακτικό προσω¬ 
πικό. 

Παρακολουθεί και επιμελείται τις κάθε είδους υπηρε¬ 
σιακές μεταβολές του προσωπικού αυτού (επιδόματα, 
ασθένειες, άδειες, αποζημιώσεις κ.λ.π.) καθώς επίσης και 
για τον διορισμό, τοποθέτηση, μετακίνηση, προαγωγή, 
απόσπαση, μετάταξη, αναγνώριση προϋπηρεσίας,λύση 
υπαλληλικής σχέσης κ.λ.π. και ενημερώνει σχετικά τη μι¬ 
σθοδοσία. 

Εκδίδει επίσης τις σχετικές καταστάσεις του οργανικού 
προσωπικού για τις εκλογικές εργασίες. 

Είναι αρμόδιο για την επιμόρφωση και μετεκπαίδευση 
του τακτικού προσωπικού σε υπαλληλικά θέματα. 

Μεριμνά γιατη σύνταξη των εκθέσεων αξιολόγησης του 
τακτικού προσωπικού. 

Παρακολουθεί και εφαρμόζει το Πειθαρχικό Δίκαιο που 
αφορά το τακτικό προσωπικό. 

Μεριμνά για την έκδοση εγκυκλίων που αφορούν θέμα¬ 
τα του προσωπικού αυτού. 

Β. Επιμελείται για την εφαρμογή των Νόμων, Διαταγμά¬ 
των, εγκυκλίων κ.λ.π. διατάξεων που αφορούν το επί σχέ¬ 
ση εργασίας Ιδιωτικού Δικαίου και λοιπό έκτακτο προσω¬ 
πικό (συμβάσεις έργου, ορισμένου χρόνου, αυτεπιστα¬ 
σίας κ.λ.π.). 

Ασκεί τις αρμοδιότητες που απορρέουν από τον Κώδι¬ 
κα Καταστάσεως Δημοτικών και Κοινοτικών υπαλλήλων. 

Τηρεί βιβλία, Μητρώα, Φακέλους για το προσωπικό αυτό. 

Παρακολουθεί και επιμελείται τις κάθε είδους υπηρε¬ 
σιακές μεταβολές του προσωπικού αυτού (πρόσληψη, 
ανανέωση συμβάσεως, κατάταξη, λύση υπαλληλικής 
σχέσης, καταβολή τριετίας, αποζημιώσεις, αλλαγή βασι¬ 
κών ημερομισθίων, τοποθετήσεις, μετακινήσεις, αποσπά¬ 
σεις κ.λ.π.) και ενημερώνει σχετικά τη μισθοδοσία. 

Εκδίδει επίσης τις σχετικές καταστάσεις του Ιδιωτικού 
Δικαίου προσωπικού αυτού σε υπαλληλικά θέματα. 

Είναι αρμόδιο για την επιμόρφωση και μετεκπαίδευση 
του προσωπικού αυτού σε υπαλληλικά θέματα. 

Μεριμνά για την σύνταξη των εκθέσεων αξιολόγησης 
του Ιδιωτικού Δικαίου προσωπικού. 

Παρακολουθεί και εφαρμόζει το Πειθαρχικό Δίκαιο. 

Μεριμνά για την έκδοση εγκυκλίων που αφορούν υπαλ¬ 
ληλικά θέματα του προσωπικού αυτού. 

Γ. Επιμελείται για την εφαρμογή όλων των Νόμων, Δια¬ 
ταγμάτων και Εγκυκλίων που αφορούν τους τακτικούς 
υπαλλήλους, καθώς και όλους του Ιδιωτικού Δικαίου σχετι¬ 
κά με τη μισθοδοσία τους. Παρακολουθεί τις μεταβολές 
όλου του προσωπικού βάσει των σχετικών αποφάσεων. 
Εφαρμόζει τις συλλογικές συμβάσεις εργασίας του Ιδιωτι¬ 
κού Δικαίου Προσωπικού, καθώς και για κάθε θέμα που 
αφοράτους εργαζόμενους, ώστε να τους καταβάλλονται οι 
πραγματικές αποδοχές με βάση τις εκάστοτε μεταβολές. 

Συντάσσει τα παραστατικά στοιχεία πληρωμής και ελέγ¬ 
χει τις εκδιδόμενες μισθοδοτικές καταστάσεις, μεριμνά 

για την υπογραφή των προϊσταμένων, διαβιβάζει έγκαιρα 
ένα αντίγραφο στο ταμείο για τις πληρωμές, καθώς και 
όλα τα δικαιολογητικά εις διπλούν στον τομέα εκκαθάρι¬ 
σης Χ.Ε. μισθοδοσίας. Φροντίζει για τον έλεγχο των ενσή¬ 
μων του ΙΚΑτα οποία κατόπιν διαβιβάζονται στο οικονομι¬ 
κά τμήμα για να χορηγηθούν στους εργαζόμενους. 

Εκδίδει βεβαιώσεις μισθοδοσίας των υπαλλήλων. Τηρεί 
μητρώο ετήσιας μισθοδοσίας για κάθε υπάλληλο, εκδίδει 
βεβαιώσεις αποδοχών για την εφορία, συντάσσει και υπο¬ 
βάλλει εντός των προθεσμιών την οριστική δήλωση από¬ 
δοσης ΦΜΥ στην αρμόδια ΔΥΟ. 

III. Το τμήμα αυτό επιπλέον: 

Επιμελείται για την παραλαβή, τον χαρακτηρισμό από 
την Διεύθυνση Διοικητικών και Οικονομικών Υπηρεσιών, 
την πρωτοκόλληση, την συσχέτιση όλων των εισερχομέ¬ 
νων και εξερχόμενων εγγράφων κάθε μορφής. 

Επιμελείται για την τήρηση των πρωτοτύπων σε Αρχείο 
καιτηνταξινόμηση και φύλαξή τους σύμφωνα μετηνισχύ- 
ουσα νομοθεσία. 

Διεκπεραιώνει και διακινεί αυθημερόν όλη την εισερχό¬ 
μενη - εξερχόμενη αλληλογραφία. 

Φυλάσσει την επίσημη σφραγίδα του Ιδρύματος την 
οποία τοποθετεί σε έγγραφα που φέρουν την υπογραφή 
του Π ροέδρου - Αντιπροέδρου, Διευθυντών και λοιπών Δι¬ 
οικητικών Οργάνων του Ιδρύματος. 

Τηρεί επίσης το εμπιστευτικό πρωτόκολλο -αρχείο του 
Ιδρύματος. 

Τηρεί επίσης το πρωτόκολλο κληροδοτημάτων ειδικού 
σκοπού. 

2. ΤΜΗΜΑ ΟΙΚΟΝΟΜΙΚΟ 

Α. Συντάσσει σε συνεργασία με τις αρμόδιες υπηρεσίες 
τον προϋπολογισμό εσόδων-εξόδων. Παρακολουθεί γε¬ 
νικά την πορεία της εκτέλεσης του προϋπολογισμού, ει- 
σηγείται την αναμόρφωση αυτού με την εγγραφή νέων 
εσόδων και χορήγηση συμπληρωματικών εκτάκτων πι¬ 
στώσεων. Ενημερώνει εγκαίρως τις αρμόδιες υπηρεσίες 
για την σύνταξη εκθέσεων δαπανών, όταν οι συγκεκριμέ¬ 
νες απορροφώνται και εισηγείταιτην έγκριση πιστώσεων. 

Β. Παρέχει κάθε στοιχείο, το οποίο ήθελε συζητηθεί κα¬ 
τά την πορεία υλοποιήσεως του προϋπολογισμού. Συσχε¬ 
τίζει κάθε δαπάνη με τυχόν προηγούμενη όμοια και παρα¬ 
κολουθεί την ύπαρξη σχετικής πίστωσης για την δυνατό¬ 
τητα έκδοσης χρηματικού εντάλματος. Φροντίζει για την 
καταχώρησηόλωντωνχρηματικών ενταλμάτων στα οικεία 
βιβλία. Τηρεί αρχείο ετήσιων απολογισμών του Ιδρύματος 
Αστέγων σύμφωνα με τις απολογιστικές καταστάσεις. 

Γ. Εκτός απότονγενικό προϋπολογισμό της υπηρεσίας, 
συντάσσει και τον προϋπολογισμό των κληροδοτημάτων 
ειδικού σκοπού ή έργου. Παρακολουθεί την πορεία του 
προϋπολογισμού, τις δαπάνες, τις αναμορφώσεις, τις 
αποδεσμεύσεις και βάσει πάντα με τους Νόμους των κλη¬ 
ροδοτημάτων, για τα οποία αρμόδιο είναι το Υπουργείο 
Οικονομικών. Τηρεί τα ξεχωριστά βιβλία που απαιτούνται 
για τα κληροδοτήματα με ειδικούς όρους. 

Δ. Ελέγχει όλα τα δικαιολογητικά κάθε δαπάνης ώστε 
να είναι σύμφωνα με τον Νόμο περί λογιστικού Δήμων και 
Κοινοτήτων και όποιου Νόμου εφαρμόζεται κάθε φορά 
σχετικά με τις προμήθειες και τον έλεγχό τους. 

Εκδίδει χρηματικά εντάλματα πάσης φύσεως προμη¬ 
θειών και εκτελουμένων έργων και εργασιών. Φροντίζει 
επίσης, για την έκδοση χρηματικών ενταλμάτωνπου αφο¬ 
ρούν τα ενοίκια, τις ασφάλειες πάσης φύσεως κλπ. 

Επιμελείται την υπογραφή όλων των ανωτέρω Χ.Ε. και 
την καταχώρησή τους στα οικεία βιβλία. Αρχειοθετεί τα 
αντίγραφα των Χ.Ε. σε ειδικούς φακέλους. 

Ε. Διενεργεί όλες τις πληρωμές με βάση τα Χ.Ε. προς 
τρίτους καθώς και τις πληρωμές των αποδοχών όλου του 


προσωπικού του Ιδρύματος Αστέγων μέσω του οριζομέ- 
νου από τον προϊστάμενο διαχειριστή, ο οποίος οφείλει ν' 
αποδίδει σ’ αυτόντις πραγματοποιηθείσες πληρωμές πα- 
ραδίδονταςτα εξοφλημένα Χ.Ε. 

Ελέγχει όλα τα εκδιδόμενα Χ.Ε. σύμφωνα με τις διατά¬ 
ξεις του Νόμου περί Οικονομικής Διοικήσεως και Λογι¬ 
στών των Δήμων και Κοινοτήτων. 

Επιμελείται για την είσπραξη όλων των εσόδων, ειδικό¬ 
τερα ελέγχει τους χρηματικούς τίτλους και εκδίδει διπλό¬ 
τυπα αποδεικτικών εισπρακτέων εσόδων. 

Καταρτίζει μηνιαίες απολογιστικές καταστάσεις ει¬ 
σπρακτέων εσόδων καιπληρωθέντωνΧ.Ε. κατά κεφάλαιο 
και άρθρο του προϋπολογισμού και στο τέλος κάθε έτους 
καταρτίζει τον απολογισμό των εν γένει εσόδων-εξόδων 
του ιδρύματος. 

Στο τέλος κάθε οικονομικού έτους συντάσσει επίσης 
τους απολογισμούς κληροδοτημάτων ειδικού σκοπού ή 
έργου του Ιδρύματος Αστέγων σύμφωνα με τις σχετικές 
διατάξεις. 

Συγκεντρώνει και καταχωρεί σταπροβλεπόμενατηρού¬ 
μενα βιβλία όλες τις εισπράξεις, πληρωμές και γενικά ανά 
πάσα στιγμή έχει την ευθύνη να παρέχει στην Διεύθυνση 
και Διοίκηση του Ιδρύματος την ακριβή εικόνα εσόδων- 
εξόδων της υπηρεσίας. 

ΣΤ. Συγκεντρώνει από τις υπηρεσίες του ιδρύματος τα 
απαραίτητα αναλυτικά στοιχεία για τη διενέργεια των 
προμηθειών. 

Συντάσσει τις σχετικές διακηρύξεις σύμφωνα με τους 
συγκεκριμένους όρους μελέτης και συγγραφής υποχρε¬ 
ώσεων. 

Εισηγείταιτη σύνταξη όρων κάθε μορφής διακηρύξεων. 

Είναι ενήμερο πάντοτε επί των τιμών κάθε είδους στην 
αγορά και τηρεί βιβλία των προμηθευτών για κάθε είδος 
που ενδιαφέρει το Ίδρυμα Αστέγων. 

Μεριμνά για την έγκαιρη προμήθεια (ανοικτός διαγωνι¬ 
σμός, πρόχειρος διαγωνισμός και απ’ ευθείας ανάθεση) 
των ειδών που εισηγούνται οι υπηρεσίες. 

Ενημερώνει τον Πρόεδρο της Εκτελεστικής Επιτροπής 
ή το Δ.Σ. για την διεξαγωγή δημοπρασίας ή τον πρόχειρο 
διαγωνισμό και μεριμνά γιατη δημοσίευση στονημερήσιο 
τύπο, στην εφημερίδα της Ε.Ε. και στην Εφημερίδα της 
Κυβερνήσεως περί διακηρύξεων δημοσίων συμβάσεων, 
με καθορισμό της ημερομηνίας διεξαγωγής της δημο¬ 
πρασίας. 

Μεριμνά για τυχόν επανάληψη της δημοπρασίας σε πε¬ 
ρίπτωση που η πρώτη δημοπρασία απέβη άκαρπος μετά 
από σχετική εισήγηση της αρμόδιας επιτροπής. 

Συντάσσει τις συμβάσεις σύμφωνα με τις αποφάσεις 
της Εκτελεστικής Επιτροπής του Δ.Σ. και του Προέδρου 
του Δ.Σ. σε συνεργασία με τη Νομική Υπηρεσία και μερι¬ 
μνά για την κοινοποίησή τους στους αρμόδιους. 

Μεριμνά για τον ορισμό επιτροπών: παραλαβής αξιολό¬ 
γησης προμηθειών και βεβαίωσης εκτέλεσης εργασιών. 

Μεριμνά για τη σύγκληση των επιτροπών αξιολόγησης 
των διαγωνισμών. 

Διαβιβάζει στο Γενικό Χημείο του Κράτους για έλεγχο 
και αξιολόγηση εκείνων των ειδών για τα οποία υπάρχουν 
ειδικοί όροι στις σχετικές διακηρύξεις και συμβάσεις. 

Παρακολουθεί την τήρηση των όρων των συμβάσεων 
για την εντός των οριζομένων προθεσμιών παράδοση των 
υλικών και έργων ή εργασιών από τους προμηθευτές, την 
επιβολή ποινικής ρήτρας σε περίπτωση εκπροθέσμων πα¬ 
ραδόσεων ή την χορήγηση παρατάσεων με απόφαση του 
αρμοδίου οργάνου (μετά από αναφορά των αρμοδίων 
επιτροπών) όπως αυτή καθορίζεται στις διακηρύξεις και 
συμβάσεις. 

Επίσης, παρακολουθεί όλη τη διαδικασία κάθε δημο¬ 
πρασίας από την αρχή μέχρι την ολοκλήρωσή της. 

Τηρεί φακέλους για κάθε είδους προμήθεια, έργα και 
εργασία. 

Παραλαμβάνειτις εγγυητικές επιστολές από τους προ¬ 
μηθευτές σύμφωνα με τους όρους των αποφάσεων και 
των συμβάσεων. 

Παραλαμβάνει τα τιμολόγια από τους προμηθευτές και 
μαζί με τις αποφάσεις της Ε.Ε. ή του Δ.Σ. ή του Προέδρου 
του Δ.Σ. και τις συμβάσεις, τα παραδίδει στην διαχείριση 
υλικού και αποθηκών προκειμένου να συγκαλέσει τις επι¬ 
τροπές παραλαβής προμηθειών ή έργων ή βεβαιώσεις 
καλής εκτέλεσης εργασιών και προκειμένου να συντάξει 
δελτία εισαγωγής και τα αντίστοιχα πρωτόκολλα παρα¬ 
λαβής ή βεβαιώσεις καλής εκτέλεσης των εργασιών. 

Αφού ολοκληρώσει πλέοντο σχετικό φάκελο προμήθει¬ 
ας έργου ή εργασίας με άλατα απαιτούμενα δικαιολογη- 
τικά (εφημερίδες δημοσιεύσεων, μελέτες τεχνικές προ¬ 
διαγραφές, διακηρύξεις, συγγραφές υποχρεώσεων, 
πρακτικό Ε.Ε., πρακτικό Δ.Σ., αποφάσεις προέδρου Δ.Σ., 
δαπάνες, πιστώσεις κλπ.) τα διαβιβάζει εις διπλούν και νο- 
μίμως επικυρωμένα για την έκδοση εντάλματος. 

Ζ. Διαχειρίζεται όλο το αναλώσιμο και μη υλικό του ιδρύ¬ 
ματος πλην καυσίμων. 

Μεριμνά για την διακίνηση του πάσης φύσεως υλικού 
εκτός των προαναφερθέντων στις υπηρεσίες του Ιδρύμα¬ 
τος μετά την παραλαβή τους από τις αρμόδιες επιτροπές. 

Μεριμνά για τη σύγκληση των επιτροπών παραλαβής 
προμηθειών και έργων βεβαίωσης καλής εκτέλεσης ερ¬ 
γασιών και συντάσσει τα αντίστοιχα πρωτόκολλα. 

Παρακολουθεί τα υπόλοιπα των αποθηκευμένων υλι¬ 
κών και μεριμνά για την έγκαιρη ενημέρωση για την προ¬ 
μήθεια κάθε αναγκαίου είδους. 

Μεριμνά για την αρίθμηση, σφράγιση και διάθεση των 
διαχειριστικών βιβλίων. 

Μεριμνά για την παρακολούθηση του εισαγόμενου υλι¬ 
κού, τη δικαιολόγηση του διατιθέμενου υλικού και εξα¬ 
κρίβωση του υπάρχοντος. 

Στο τμήμα αυτό τηρούνται επίσης όλα τα προβλεπόμε- 
να από τις ισχύουσες διατάξεις βιβλία. 

Επίσης, συντάσσει πρωτόκολλο στο οποίο αναφέρο- 
νται τα παραχθέντα νέα είδη από τα ακατέργαστα υλικά. 

Μεριμνά για την παραλαβή του άχρηστου υλικού απότα 
τμήματα του Ιδρύματος και καλεί την επιτροπή άχρηστου 
υλικού και συντάσσουν το αντίστοιχο πρωτόκολλο που 
διαβιβάζεται για έγκριση στο Δ.Σ. του Ιδρύματος. 

3. ΤΜΗΜΑ ΚΟΙΝΩΝΙΚΗΣ ΥΠΗΡΕΣΙΑΣ 

Παρακολουθεί και επιλύει κάθε πρόβλημα που αφορά 
τους άστεγους του Δ. Αθηναίων. 

Εισηγείται κατόπιν αιτήσεως των αστέγων τη στέγαση 
και σίτισή τους. 

Καταβάλει κάθε προσπάθεια για την αποκατάστασή 
τους, την επανένταξή τους στην κοινωνία καθώς και την 
εξεύρεση εργασίας. 

Συνεργάζεται με αρμόδιους κυβερνητικούς φορείς, μη 
κυβερνητικές οργανώσεις και ιδιωτικούς φορείς. 

Προβαίνει σε προτάσεις και εκπονεί προγράμματα για 
την κοινωνική επανένταξη των αστέγων καθώς και την 
ένταξή τους σε προγράμματα κοινοτικά ή μη. 

Μεριμνά για την εισαγωγή τους στο νοσοκομείο όταν 
αυτό χρειάζεται. 

Εισηγείται κατόπιν αιτήσεως και συνακόλουθης κοινω¬ 
νικής έρευνας την σε είδος βοήθεια στους αστέγους των 
οποίων η κοινωνικοοικονομική κατάσταση, η κατάσταση 
της υγείας τους και οι συνθήκες διαβίωσης είναι ιδιαίτερα 
δυσχερείς. 


Τηρεί ατομικούς φακέλους των αστέγων που περιέχουν 
κάθε σχετικό στοιχείο προκειμένου να τους παρασχεθεί η 
σχετική παροχή υπηρεσιών. 

Σε κάθε περίπτωση πέραν οποιοσδήποτε άλλης συν¬ 
δρομής παρέχεται και συμβουλευτική υποστήριξη. 

ΚΕΦΑΛΑΙΟ Γ 
Άρθρο 3 

Α' ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Α1 ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 
Οι θέσεις μονίμων υπαλλήλων του Κ.Υ.Α.Δ.Α. διακρίνο- 
νται στις εξής κατηγορίες: 

Α. Πανεπιστημιακής Εκπαίδευσης (ΠΕ) με εισαγωγικό 
βαθμό τον Δ και καταληκτικό τον Α. 

Β. Τεχνολογικής Εκπαίδευσης (ΤΕ) με εισαγωγικό βαθ¬ 
μό τον Δ και καταληκτικό τον Α. 

Γ. Δευτεροβάθμιας εκπαίδευσης (ΔΕ) με εισαγωγικό 
βαθμό τον Δ και καταληκτικό τον Α. 

Δ. Υποχρεωτικής Εκπαίδευσης (ΥΕ) με εισαγωγικό βαθ¬ 
μό τον Ε και καταληκτικό τον Β. 

Α2 ΚΛΑΔΟΙ ΠΡΟΣΩΠΙΚΟΥ 

1. Στην κατηγορία της Πανεπιστημιακής Εκπαίδευσης 
(ΠΕ) υπάγονται οι εξής κλάδοι: 

ΚΛΑΔΟΣ ΠΕ 1 ΔΙΟΙΚΗΤΙΚΟΥ 
ΚΛΑΔΟΣ ΠΕ 16 ΨΥΧΟΛΟΓΩΝ 

2. Στην κατηγορία της Τεχνολογικής Εκπαίδευσης (ΤΕ) 
υπάγονται οι εξής κλάδοι: 

ΚΛΑΔΟΣ ΤΕ 2 ΚΟΙΝΩΝΙΚΟΙ ΛΕΙΤΟΥΡΓΟΙ 
ΚΛΑΔΟΣ ΤΕ 17ΔΙΟΙΚΗΤΙΚΟΥ-ΛΟΓΙΣΤΙΚΟΥ 
ΚΛΑΔΟΣ ΤΕ 19 ΧΕΙΡΙΣΤΗΣ Η/Υ (ΠΛΗΡΟΦΟΡΙΚΗΣ) 

3. Στην κατηγορία της Δευτεροβάθμιας Εκπαίδευσης 
(ΔΕ) υπάγονται οι εξής κλάδοι: 

ΚΛΑΔΟΣ ΔΕ 1 ΔΙΟΙΚΗΤΙΚΟΥ 
ΚΛΑΔΟΣ ΔΕ 29 ΟΔΗΓΩΝ ΑΥΤΟΚΙΝΗΤΩΝ 
ΚΛΑΔΟΣ ΔΕ 30 ΤΕΧΝΙΤΩΝ 
ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ 

4. Στην κατηγορία της Υποχρεωτικής Εκπαίδευσης (ΥΕ) 
υπάγονται οι έξης κλάδοι: 

ΚΛΑΔΟΣ ΥΕ10 ΦΥΛΑΚΩΝ 

ΚΛΑΔΟΣ ΥΕ 16 ΕΡΓΑΤΩΝ ΓΕΝΙΚΑ 

ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Άρθρο 4 

1. ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟΥΣ 
ΚΑΤΗΓΟΡΙΑ ΠΕ 

ΚΛΑΔΟΣ ΠΕ 1 ΔΙΟΙΚΗΤΙΚΟΥ 5 θέσεις Δ-Α 
ΚΛΑΔΟΣ ΠΕ 16 ΨΥΧΟΛΟΓΩΝ 1 θέση Δ-Α 
ΚΑΤΗΓΟΡΙΑ ΤΕ 

ΚΛΑΔΟΣΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ 2 θέσεις Δ-Α 
ΚΛΑΔΟΣ ΤΕ17 ΔΙΟΙΚΗΤΙΚΟΥ-ΛΟΓΙΣΤΙΚΟΥ 2 θέσεις Δ-Α 
ΚΛΑΔΟΣΤΕ 19 ΧΕΙΡΙΣΤΩΝ Η/Υ(ΠΛΗΡ/ΚΗΣ) 1 θέση Δ-Α 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ 1 ΔΙΟΙΚΗΤΙΚΟΥ 2 θέσεις Δ-Α 
ΚΛΑΔΟΣ ΔΕ 29 ΟΔΗΓΟΙ ΑΥΤΟΚΙΝΗΤΩΝ 1 θέση Δ-Α 
ΚΛΑΔΟΣ ΔΕ 30 ΤΕΧΝΙΤΩΝ ΓΕΝΙΚΑ 1 θέση Δ-Α 
ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ 2 θέσεις Δ-Α 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ 10 ΦΥΛΑΚΩΝ 1 θέση Ε-Β 
ΚΛΑΔΟΣ ΥΕ 16 ΕΡΓΑΤΩΝ ΓΕΝΙΚΑ 1 θέση Ε-Β 
ΚΛΑΔΟΣ ΥΕ 16 ΠΡΟΣΩΠ. ΚΑΘΑΡΙΟΤΗΤΑΣ 1 θέση Ε-Β 
Για τη σύσταση κάθε νέας τακτικής θέσεις ελήφθησαν 
υπόψη οι προϋποθέσεις του άρθρου 8 παρ. 5 περ. 3 του 
Ν.2307/1995. 

2. ΘΕΣΕΙΣ ΕΠΙ ΜΗΝΙΑΙΑ ΑΝΤΙΜΙΣΘΙΑ (άρθρα 245-248 
Ν.1188/1981). 

1 θέση Δικηγόρων 

ΚΕΦΑΛΑΙΟ Δ' 

Άρθρο 5 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 

ΟΡΓΑΝΙΚΕΣ ΜΟΝΑΔΕΣ ΚΛΑΔΟΙ 

Β. Δ/ΝΣΗ Δ/ΚΩΝ ΚΑΙ ΟΙΚ/ΚΩΝ ΥΠΗΡΕΣΙΩΝ ΠΕΙ ή ΤΕ17 
ή ΔΕΙ 

1. Τμήμα Διοικητικό ΠΕ1ήΤΕ17ήΔΕ1 

2. Τμήμα Οικονομικό ΠΕ1ήΤΕ17ήΔΕ1 

3. Τμήμα Κοινωνικής Υπηρεσίας ΠΕΙ ή ΠΕ16ήΤΕ2 

Άρθρο 6 

Για το διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7 

Η κατανομή του προσωπικού στη Διεύθυνση και στα Τμή- 
ματα γίνεται πάντοτε με απόφαση του Προέδρου του Δ.Σ. 
του Κ.Υ.Α.Δ.Α., ανάλογα με τις ανάγκες των υπηρεσιών, τα 
προσόντατων υπαλλήλων, την πείρα καιτις γνώσεις αυτών 
σε ειδικά αντικείμενα, κατά την οποία κατανομή θα εξετά¬ 
ζονται και τυχόν ανάγκες των υπαλλήλων (μητέρες ανηλί- 
κωντέκνων, έγκυες γυναίκες, τόπος διαμονής κλπ.). 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με ειδικούς κανονισμούς των υπηρεσιών 
εγκρινομένων από το Διοικητικό Συμβούλιο του Κ.Υ.Α.Δ.Α. 

Άρθρο 8 

Η διοίκηση του Κ.Υ.Α.Δ.Α. σε έξι μήνες από την ψήφιση 
του παρόντος Οργανισμού θα προβεί στη σύνταξη Εσω¬ 
τερικού Κανονισμού Λειτουργίας. 

Άρθρο 9 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Κ.Υ.Α.Δ.Α. το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 3273 π.ε./372 (3) 

Τροποποίηση Εκκλησιαστικού Ιδρύματος με την επωνυ¬ 
μία «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ» της Ιεράς 
Μητροπόλεως Εδέσσης, Πέλλης και Αλμωπίας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4εδ. 2,29παρ. 2 και 
59 παρ. 2 του Ν. 590/1977 «περί του Καταστατικού Χάρ¬ 
του της Εκκλησίας της Ελλάδος». 

2) Το Β.Δ. υπ’ αριθμ. 33/8.1.1969 (ΦΕΚ Α' 8/22.1.1969) πε¬ 
ρί της εγκρίσεως συστάσεως του Ιδρύματος υπό την επω¬ 
νυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ» και 
του από 8.1.1969 Οργανισμού λειτουργίας αυτού. 


3) Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

4) Τας υφισταμένας κοινωνικός, ποιμαντικός και πνευ¬ 
ματικός ανάγκαςτης Ιεράς Μητροπόλεως Εδέσσης, Πελ- 
λης και Αλμωπίας. 

5) Την υπ’ αριθμ. 1/28.1.2005 Κανονιστικήν Απόφασιν 
του Σεβασμιωτάτου Μητροπολίτου Εδέσσης, Πέλλης και 
Αλμωπίας ΙΩΗΛ περί της τροποποιήσεως και συμπληρώ- 
σεως του από 8.1.1969 Οργανισμού (Κανονισμού) του 
ανωτέρω Εκκλησιαστικού Ιδρύματος κατ’ εφαρμογήντου 
άρθρου 1 παρ. 4εδ. 2 του Νόμου 590/1977. 

6) Την από 11.1.2005 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

7) Την από 16.2.2005 απόφασιν αυτής, αποφασίζει: 

Εγκρίνει την υπ’ αριθμ. 1/28.1.2005 Κανονιστικήν Από- 

φασιντου Σεβασμιωτάτου Μητροπολίτου Εδέσσης, Πελ- 
λης και Αλμωπίας Ιωήλ περί της τροποποιήσεως και συ- 
μπληρώσεωςτου από 8.1.1969 Οργανισμού του ανωτέρω 
Ιδρύματος δια του από 28.1.2005 επομένου Κανονισμού 
έχοντος ως εξής: 

ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ 
ΚΑΙ ΕΝΟΡΙΑΚΩΝ ΤΟΙΟΥΤΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ 

ΚΕΦΑΛΑΙΟΝ Α' 

Σύστασις, Έδρα, Σφραγίς και Σκοπός του Ιδρύματος 

Άρθρον1 

Δυνάμει του υπ’ αριθμόν 33/8.1.1969 Β. Διατάγματος 
(ΦΕΚ Α' 8/22.1.1969) εγκρίθηκε η σύστασις του κοινω¬ 
φελούς Εκκλησιαστικού ΙΔΡΥΜΑΤΟΣ της Ιεράς Μητρο¬ 
πόλεως υπό την επωνυμίαν: «ΓΕΝΙΚΟΝ ΦΙΛΟΠΤΩΧΟΝ 
ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΕΔΕΣΣΗΣ, ΠΕΛ¬ 
ΛΗΣ ΚΑΙ ΑΛΜΩΠΙΑΣ», με έδρα την πάλιν της Εδέσσης, ως 
Ειδικής Φιλανθρωπικής Οργανώσεως - Νομικού Προσώ¬ 
που Ιδιωτικού Δικαίου. 

Άρθρον 2 

Το Ίδρυμα έχει ιδίαν σφραγίδα κυκλικήν φέρουσαν έξω¬ 
θεν μέντας λέξεις «ΙΕΡΑ ΜΗΤΡΟΠΟΛΙΣ ΕΔΕΣΣΗΣ, ΠΕΛ¬ 
ΛΗΣ ΚΑΙ ΑΛΜΩΠΙΑΣ» και έσωθεν «ΓΕΝΙΚΟΝ ΦΙΛΟΠΤΩ- 
ΧΟΝ ΤΑΜΕΙΟΝ» εις δετό μέσοντο σημείοντου Σταυρού. 

Άρθρον 3 
Σκοπός 

Σκοπός του Ιδρύματος είναι η παροχή υλικής και πνευ¬ 
ματικής βοήθειας εις τους δεομένους τοιαύτης. Τον σκο¬ 
πόν αυτόν επιτυγχάνει το Ιδρυμα δια των εξής μέσων: 

1. Δια της αγοράς φαρμάκων, εξόδων νοσοκομειακής 
περιθάλψεως, αγοράς τροφίμων, καυσίμου ύλης, πληρω¬ 
μής ενοικίων και λοιπών αναγκών των αποδεδειγμένως 
απόρων κατοίκων της Μητροπολιτικής περιφέρειας. 

2. Δια της καταβολής εξόδων δι’ αποφυλάκισιν ατόμων 
ευρισκομένων εις φύλακας ως και δια προστασίαν των οι¬ 
κογενειών αυτών. 

3. Δια της ηθικής και υλικής συμπαραστάσεως εις τους 
Ορθοδόξους λαούς των Ανατολικών χωρών, εις Έλληνας 
πρόσφυγας του Πόντου και εις Βορειοηπειρώτας. 

4. Δια της οικονομικής ενισχύσεως εκκλησιαστικών και 
φιλανθρωπικών Ιδρυμάτων προς αντιμετώπισιν των εξό¬ 
δων λειτουργίας των. 

5. Δια της οικονομικής ενισχύσεως απόρων πολυτέκνων 
οικογενειών και απόρων μαθητών και σπουδαστών. 

6. Δια της οικονομικής ενισχύσεως των ασθενεσθέρων 
οικονομικώς Ιερών Μονών, καθώς και των Κατασκηνώσε¬ 
ων της Ιερός Μητροπόλεως, όπως επίσης και της οικονο¬ 
μικής ενισχύσεως των διενεργουμένων εκδρομών και νε¬ 
ανικών εκδηλώσεων των Κατηχητικών Σχολείων και Εκ¬ 
κλησιαστικών Ιδρυμάτων εις τόπους της Πατρίδος ημών, 
εις τους οποίους εδίδαξαν Απόστολοι και ηγίασαν μάρτυ¬ 
ρες της Ορθοδόξου ημώνπίστεως. 

7. Δια της βραβεύσεως, δι’ οικονομικής ενισχύσεως των 
αριστούχων μαθητών των σχολείων της Μητροπολιτικής 
Περιφερείας, κατόπιν αποφάσεως του Δ.Σ. 

8. Δια της ανεγέρσεως και συντηρήσεως Εκκλησιαστι¬ 
κών Οικοτροφείων, Γηροκομείων, Ασύλων, Τεχνικών σχο¬ 
λών, αιθουσών διαλέξεων, βιβλιοθηκών, Ιδρυματικών Να¬ 
ών, θρησκευτικών και εθνικών συμβόλων, Ιερών Μονών, 
οικιών απόρων και άλλων παρεμφερών έργων, τα οποία 
θα εξυπηρετούν τας θρησκευτικός, εθνικάς και υλικάς 
ανάγκας των κατοίκων της Ιεράς Μητροπόλεως, καθώς 
επίσης και των Πνευματικών κέντρων και του κτιρίου της 
Μητροπόλεως και εν γένει παντός κτιρίου Ιεραποστολι¬ 
κού Κέντρου. 

9. Δια της οικονομικής ενισχύσεως των ασθενέστερων 
ενοριακών φιλόπτωχων και φιλανθρωπικών οργανώσεων. 

10. Δια της ενισχύσεως παντός είδους εράνου, διενερ- 
γουμένου νομίμως δια φιλανθρωπικούς, θρησκευτικούς, 
εθνικούς και κοινωνικούς σκοπούς. 

11. Δια την κάλυψιν των εξόδων των εκδόσεων Εκκλη¬ 
σιαστικών βιβλίων, περιοδικών και διαφωτιστικών εντύ¬ 
πων και φυλλαδίων, προς διαφωτισμόν των κατοίκων της 
Μητροπολιτικής περιφερείας, ως επίσης και δια τον 
εμπλουτισμόν βιβλιοθηκών των Εκκλησιαστικών και Φι¬ 
λανθρωπικών Ιδρυμάτων, Πνευματικών Κέντρων, Ενορια- 
κών Πνευματικών Κέντρων, Κατηχητικών Σχολείων και δια 
της λειτουργίας Βιβλιοπωλείου και Ραδιοφωνικού Σταθ¬ 
μού. 

12. Δια της οικονομικής ενισχύσεως παντός άλλου μέ¬ 
σου συντείνοντος εις την εξύψωσιν του φιλανθρωπικού 
έργου της Εκκλησίας που δεν αναγράφεται εις τον παρό¬ 
ντα Κανονισμόν. 

13. Δια την κάλυψιν των εξόδων των υπό της I. Μητρο¬ 
πόλεως διενεργουμένων Ημερίδων ή και Συνεδρίων. 

14. Δια της οικονομικής ενισχύσεως της εσωτερικής και 
εξωτερικής Ιεραποστολής. 

ΚΕΦΑΛΑΙΩΝ Β 

Διοίκησις και Εκπροσώπησις του Ιδρύματος 
Άρθρον 4 

Το Ίδρυμα διοικείται υπό επταμελούς Διοικητικού Συμ¬ 
βουλίου απαρτιζόμενου έκτου Μητροπολίτου, ως Προέ¬ 
δρου, αναπληρούμενου εν απουσία ή κωλύματι Αυτού 
υπάτου νομίμου αναπληρωτού Αυτού (Πρωτοσυγκέλλου 
ή Γενικού Αρχιερατικού Επιτρόπου) τριών Κληρικών και 
τριών λαϊκών, ανδρών ή γυναικών διοριζομένων μετά των 
αναπληρωτών αυτών υπό του Μητροπολίτου επί τριετεί 
θητεία. 

Παν μέλος εκλείπον ή παραιτούμενον αντικαθίσταται 
υπάτου Μητροπολίτου. 

Ωσαύτως, κατόπιν ητιολογημένης αποφάσεως του Μη¬ 
τροπολίτου δύναται να αντικατασταθή μέλος του Διοικη¬ 
τικού Συμβουλίου και προ της λήξεως της θητείας του λό¬ 
γω απουσιών εκ των Συνεδρίων του Διοικητικού Συμβου¬ 
λίου ή ολιγωρίας περί την επιτέλεσιν των ανατιθεμένων 
αυτώ καθηκόντων. 


Άρθρον 5 

Το Διοικητικόν Συμβούλιον συνέρχεταιτακτικώς μεν κα¬ 
τά δίμηνον επί τη προσκλήσει του Προέδρου ή του ανα¬ 
πληρωτού Αυτού, εκτάκτως δε οσάκις ήθελε κρίνη τούτο 
αναγκαίον ο Πρόεδρος ή ήθελεν ζητηθή εγγράφως υπό 
τεσσάρων τουλάχιστον μελών αναφερόντων τα θέματα 
δι’ ά ζητούσιτην σύγκλησιντου Συμβουλίου. 

Το Διοικητικόν Συμβούλιον ευρίσκεται εν απαρτία όταν 
οι παρόντες είναι πλείονες των απάντων. 

Αι αποφάσεις του Διοικητικού Συμβουλίου λαμβάνονται 
κατά πλειοψηφίαν, εν ισοψηφία κατισχυούσης της ψήφου 
του Προέδρου. 

Τα πρακτικά των Συνεδριάσεων του Διοικητικού Συμ¬ 
βουλίου αναγινώσκονται εις την αμέσως επομένην Συνε- 
δρίασιν και υπογράφονται υπό των παρισταμένων κατά 
την ανάγνωσιν μελών. 

Το Διοικητικόν Συμβούλιον κατά την πρώτην Συνεδρίαν 
αυτού εκλέγει μεταξύ των μελών του τον Γραμματέα, τον 
Ταμίαν και τον Ελεγκτήν του Ιδρύματος. 

Άρθρον 6 

Ο Γραμματεύς τηρεί τα Πρακτικά των Συνεδριάσεων 
του Διοικητικού Συμβουλίου και διεξάγει πάσαν αλληλο¬ 
γραφίαν αυτού, τηρών σχετικόν φάκελλον ως και το πρώ¬ 
το κολλον. 

Ο Γ ραμματεύς δύναται να επικουρήται εις το έργον του 
υπό τίνος των υπαλλήλων του Μητροπολιτικού Γραφείου 
διοριζόμενου υπάτου Μητροπολίτου. 

Ο Ταμίας διαχειρίζεται την περιουσίαν του Ιδρύματος, 
ων υπόλογος κατά πάσαν ώραν έναντι του Προέδρου ή 
του Διοικητικού Συμβουλίου και τηρεί άπαντα τα σχετικά 
βιβλία της διαχειρίσεως. 

Ο Ταμίας δεν δύναται να έχη εις χείρας του ποσόν πλέ¬ 
ον των πέντε χιλιάδων ευρώ (5.000,00 €), τα οποία θα δια¬ 
θέτη δια τους προαναφερθέντας σκοπούς κατόπιν εντο¬ 
λής του Προέδρου. 

Ο Ελεγκτής ελέγχει τα Γραμμάτια Εισπράξεων και τα 
Εντάλματα Πληρωμών, τα βιβλία Ταμείου και Πρακτικών 
άτινα και προ της χρήσεως αυτών θεωρούνται και σφρα¬ 
γίζονται υπό της Ιεράς Μητροπόλεως, το Πρωτόκολλον 
της εισερχόμενης και εξερχόμενης αλληλογραφίας του 
τε Γ ενικού και των Ενοριακών Φιλόπτωχων Τ αμείων, άπαξ 
του έτους. 

Ωσαύτως, ο Ελεγκτής ελέγχει τους απολογισμούς των 
Ενοριακών Φιλόπτωχων Ταμείων. 

Άρθρον 7 

Το Διοικητικόν Συμβούλιον αποφασίζει περί παντός ζη¬ 
τήματος αφορώντος εις το Ίδρυμα. 

Ο Πρόεδρος του Ιδρύματος εκπροσωπεί νομίμως το 
τε Γενικόν και τα Ενοριακά Φιλόπτωχα Ταμεία ενώπιον 
πάσης Δικαστικής και Διοικητικής Αρχής, συμβάλλεται 
εξ ονόματος και δια λογαριασμόν του Ιδρύματος προη- 
γουμένη αποφάσει του Διοικητικού Συμβουλίου, υπο¬ 
γράφει την αλληλογραφίαν του Ιδρύματος και επικυρώ¬ 
νει τα αποσπάσματα Πρακτικών του Διοικητικού Συμ¬ 
βουλίου. 

Άρθρον 8 

Τα αξίωμα των εκάστοτε συμμετεχόντων εις το Διοικη¬ 
τικόν Συμβούλιον του Ιδρύματος, ως και εις τας Υποεπι- 
τροπάς, είναι τιμητικόν, αι δε προσφερόμεναι υπηρεσίαι 
υφ’ εκάστου των μελών παρέχονται δωρεάν άνευ αντιμι¬ 
σθίας ή αποζημιώσεως. 

ΚΕΦΑΛΑΙΟΝ Γ 

Πόροι του Ιδρύματος, Περιουσία και Διαχείρισις 

Άρθρον 9 

Πόροι του Ιδρύματος είναι: 

1. Αι εκάστοτε υπ’ αυτού επιχορηγήσεις της Ιερός Μη- 
τροπόλεως. 

2. Εισφοραί των Ιερών Μονών, Ιερών Ναών και Ιερών 
Προσκυνημάτωντης Ιερός Μητροπόλεως, εγγραφόμεναι 
εντοιςΠροϋπολογισμοίς υπό των οικείων Συμβουλίων και 
νομίμως εγκρινόμεναι. 

3. Κληρονομίαι, κληροδοσίαι και δωρεαί υπέρ του Ιδρύ¬ 
ματος ή και αφιερώματα εκ μέρους παντός τρίτου υπέρ 
αυτού, ως επίσης και τα εξ αυτών προερχόμενα έσοδα. 

4. Πάσα επιχορήγησις υπέρ αυτού εκ μέρους του Κρά¬ 
τους της Ευρωπαϊκής Ενώσεως, ως και εισφοραί Δήμων 
και Κοινοτήτων ή άλλων Οργανισμών. 

5. Πρόσοδοι εκ περιφοράς δίσκου εν τοις Ιεροίς Ναοίς 
της Ιεράς Μητροπόλεως, τη εγκρίσειτου Μητροπολίτου. 

6. Ποσοστόν, εβδομήκοντα επί τοις εκατόν (70%) επί 
των προσόδων του Γενικού Εράνου της «ΗΜΕΡΑΣ ΤΗΣ 
ΑΓΑΠΗΣ». Το δε υπόλοιπον 30% αποδίδεται εις τα επιμέ- 
ρους Φιλόπτωχα Ταμεία των Ενοριών. 

7. Παν έτερον έσοδον προερχόμενον εκ πάσης νομίμου 
πηγής, καθώς επίσης και παν έσοδον προερχόμενον εκ 
του Κηροπλαστείου και του Βιβλιοπωλείου της Μητροπό¬ 
λεως, τα οποία είναι καταστήματα μη κερδοσκοπικά. 

Άρθρον 10 

Η διοίκησις και διαχείρισις της περιουσίας του Ιδρύμα¬ 
τος ενεργείται υπό του Διοικητικού Συμβουλίου. 

Η εκμίσθωσιςακινήτωντου Ιδρύματος, ωςκαιηεκποίη- 
σις ενεργείται κατάτας κειμένας εκάστοτε διατάξεις «πε¬ 
ρί εκμισθώσεως και εκποιήσεως Εκκλησιαστικών ακινή¬ 
των». 

Δια πάσαν εισφοράν εις χρήμα εκδίδεται Γραμμάτιον 
Εισπράξεως υπογραφόμενον υπό του Προέδρου και του 
Ταμίου δια πάσαν δε εισφοράν εις είδος εκδίδεται από- 
δειξις παραλαβής υπογραφομένη υπό των ιδίων και ακο¬ 
λουθεί σχετική καταχώρισις εν τοις οικείοις βιβλίοις του 
Ιδρύματος. 

Άρθρον11 

Οι πόροι του Ιδρύματος διατίθενται δια την εκπλήρωσιν 
των σκοπών αυτού ως ούτοι καθορίζονται εις το άρθρον 3 
του παρόντος Κανονισμού. 

Άρθρον 12 

Το Διοικητικόν Συμβούλιον δύναται να εξουσιοδοτή τον 
Πρόεδρον δια την παροχήν οικονομικής ενισχύσεως εις 
ιδιώτας ή φοιτητάς, μαθητάς, αρρώστους κ.λ.π., ανάλογα 
με τας ανάγκας αυτών. 

Δια πάσαν πληρωμήν εκδίδεται ένταλμα πληρωμής 
υπογραφόμενον υπό του Προέδρου και του Ταμίου, δια 
παν δε χορηγούμενον είδος εκδίδεται διατακτική υπο- 
γραφομένη υπό των αυτών. 

Άρθρον 13 

Ο Προϋπολογισμός και Απολογισμός του Ιδρύματος 
καταρτίζεται υπό του Διοικητικού Συμβουλίου και εγκρί- 
νεται υπάτου Μητροπολιτικού Συμβουλίου της Ιεράς Μη¬ 
τροπόλεως, εφαρμοζομένων αναλόγως των κείμενων 
διατάξεων «περί εγκρίσεως Προϋπολογισμών και Απολο¬ 
γισμών των Ιερών Ναών». 

Η χρηματική Περιουσία του Ιδρύματος όταν υπερβαίνη 
τα πέντε χιλιάδες ευρώ (5.000,00 €), δέον όπως κατατίθε¬ 


ται παρά τω εν Εδέσση υποκαταστήματι Τραπέζης, δια 
την ανάληψιν δε οιουδήποτε ποσού απαιτείται Τραπεζική 
επιταγή υπογεγραμμένη υπό του Προέδρου, του Ταμίου. 

Άρθρον14 

Εν περιπτώσει διαλύσεωςτου Ιδρύματος άπασα η περι¬ 
ουσία αυτού περιέρχεται αυτοδικαίως εις το Νομικόν 
Πρόσωπον της Ιεράς Μητροπόλεως, υφ’ ής διατίθεται 
προς εκπλήρωσιν των αυτών ή παρεμφερών σκοπών. 

ΚΕΦΑΛΑΙΟΝ Δ' 

Ενοριακά Φιλόπτωχα Ταμεία 

Άρθρον15 

Προς ευχερεστέραν εκπλήρωσιν του σκοπού του Γενι¬ 
κού Φιλόπτωχου Ταμείου, συνιστάταιπαρ’ εκάστη Ενορία 
της Ιεράς Μητροπόλεως Παράρτημα αυτού υπό την επω¬ 
νυμίαν «Ενοριακόν Φιλόπτωχον Ταμείον», στερούμενον 
ιδίας νομικής προσωπικότητος και διοικούμενον υπό πε¬ 
νταμελούς Διοικούσης Επιτροπής, αποτελούμενης εκ 
του Εφημερίου του Ιερού Ναού, ως Προέδρου, ενός Εκ¬ 
κλησιαστικού Συμβούλου και τριών ενοριτών, ανδρών ή 
γυναικών, εις ους Ναούς υπηρετούσι πλείονες Εφημέ¬ 
ριοι. Ο Πρόεδρος του Ενοριακού Φιλόπτωχου Ταμείου 
ορίζεται υπάτου Μητροπολίτου. 

Ο Εκκλησιαστικός Σύμβουλος και οί τρεις ενορίται προ- 
τείνονται υπό τού Εφημερίου - Προέδρου του Ενοριακού 
Φιλόπτωχου Ταμείου και διορίζονται υπό του Μητροπολί¬ 
του. 

Η θητεία των μελών των Ενοριακών Φιλόπτωχων Ταμεί- 
ων είναι τριετής. 

Ο Πρόεδρος και τα μέλη των Ενοριακών Φιλόπτωχων 
Ταμείων, δύνανται να αντικατασταθώσι και προ της λή- 
ξεως της τριετίας, είτε λόγω παραιτήσεως, είτε λόγω θα¬ 
νάτου, είτε μετ’ ητιολογημένην απόφασιντου Μητροπο¬ 
λίτου. 

Άρθρον16 

Άπαντα τα Ενοριακά Φιλόπτωχα Ταμεία εκπροσωπού¬ 
νται υπό του Γενικού Φιλόπτωχου Ταμείου. 

Άρθρον17 

Η Διοικούσα Επιτροπή ενός εκάστου Ενοριακού Φιλό¬ 
πτωχου Ταμείου κατά την πρώτην αυτής Συνεδρίαν κα¬ 
ταρτίζεται εις Σώμα, εκλέγουσα μεταξύ των μελών της, 
Γραμματέα και Ταμίαν, των καθηκόντων του Αντιπροέ¬ 
δρου της Διοικούσης Επιτροπής Ενοριακού Φιλόπτωχου 
Ταμείου ασκουμένων πάντοτε υπό του Εκκλησιαστικού 
Συμβούλου, όστις αναπληροί τον Πρόεδρον αυτής, απά¬ 
ντα ή κωλυόμενον. 

Ο Γραμματεύς τηρεί τα Πρακτικά του Ενοριακού Φιλό¬ 
πτωχου Ταμείου και διεξάγει την σχετικήν αλληλογρα¬ 
φίαν. 

Ο Ταμίας διαχειρίζεται τους πόρους του Ενοριακού Φι¬ 
λόπτωχου Ταμείου και τηρεί τα σχετικά βιβλία της διαχει- 
ρίσεως, ών υπόλογος κατά πάσαν ώραν έναντι της Διοι- 
κούσης Επιτροπής του Ενοριακού Φιλόπτωχου Ταμείου 
και του Διοικητικού Συμβουλίου του Γ ενικού Φιλόπτωχου 
Ταμείου. 

Άρθρον18 

Η Διοικούσα Επιτροπή του Ενοριακού Φιλόπτωχου Τα¬ 
μείου συνεδριάζειτακτικώς μεν κατά δίμηνον, ελέγχουσα 
τα έσοδα και έξοδα του παρελθόντος διμήνου, εκτάκτως 
δε οσάκις κρίνεταιτούτο απαραίτητον υπάτου Προέδρου 
ή τριών τουλάχιστον μελών αυτής. 

Άρθρον19 

Πόροι του Ενοριακού Φιλόπτωχου Ταμείου είναι: 

1. Ειδική επιχορήγησις του οικείου Ιερού Ναού, ανα¬ 
γραφόμενη εντω Προϋπολογισμώ αυτού και εγκρινομέ- 
νη υπό του Μητροπολιτικού Συμβουλίου. 

2. Το προϊόν υφισταμένου εντω οικείω Ιερώ Ναώ ειδι¬ 
κού κυτίου ως και το προϊόν εκ περιφοράς δίσκου εντω οι¬ 
κεία) Ιερώ Ναώ, διενεργούμενης μετ’ έγκρισιντου Μητρο¬ 
πολίτου. 

3. Αι προαιρετικοί τακτικοί ή έκτακτοι εισφοραί των πι¬ 
στών. 

4. Δωρεαί, επιχορηγήσεις και κληροδοτήματα. 

5. Ποσοστόν τριάκοντα επί τοις εκατόν (30%), εκ του 
εράνου της «Ημέρας της Αγάπης». 

6. Παν έτερον έσοδον προερχόμενον εκ πάσης νομίμου 
πηγής. 

Άρθρον 20 

Οι πόροι των Ενοριακών Φιλόπτωχων Ταμείων διατίθε¬ 
νται δια την εντός της Ενορίας πραγμάτωσιντων εντω άρ¬ 
θρα) 3 αναγραφομένων σκοπών. 

Άρθρον21 

Πάσα πληρωμή γίνεται κατόπιν αποφάσεως της Διοι- 
κούσης Επιτροπής του Ενοριακού Φιλόπτωχου Ταμείου, 
επί τη βάσει Ενταλμάτων υπογραφόμενων υπάτου Προέ¬ 
δρου, του Γραμματέως και του λαμβάνοντος. 

Αι εισπράξεις γίνονται επί τη βάσει Γραμματίων υπο- 
γραφόμενων υπάτου Προέδρου και του Ταμίου. 

Άρθρον 22 

Τα εν τω Ταμείω του Ενοριακού Φιλόπτωχου Ταμείου 
μετρητά δεν δύνανται να υπερβαίνωσι το ποσόν των χι- 
λίων ευρώ (1.000,00 €). Τα επί πλέον κατατίθενται επ’ ονό- 
ματι αυτού εις το πλησιέστερον Υποκατάστημα Τραπέ- 
ζης, δια την ανάληψιν δε οιουδήποτε ποσού απαιτείται 
Τραπεζική επιταγή, υπογραφομένη υπό του Προέδρου 
και του Ταμίου του Ενοριακού Φιλόπτωχου Ταμείου. 

Άρθρον 23 

Τα Ενοριακά Φιλόπτωχα Ταμεία τηρούν τα εξής βιβλία: 

1. Βιβλίον Πρακτικών. 

2. Βιβλίον Ταμείου. 

3. Πρωτόκολλον εισερχόμενης και εξερχόμενης αλλη¬ 
λογραφίας. 

4. Γραμμάτια Εισπράξεων. 

5. Εντάλματα Πληρωμών. 

6. Διπλοτύπους αποδείξεις παραλαβής ειδών. 

7. Διατακτικός χορηγήσεως ειδών, άπαντα ήριθμημένα 
και τεθεωρημένα υπό του Ελεγκτού του Γενικού Φιλό¬ 
πτωχου Ταμείου. 

Άρθρον 24 

Τα Ενοριακά Φιλόπτωχα Ταμεία δεν διαθέτουν ιδίαν 
σφραγίδα, αλλ’ άπαντα τα εν τω προηγουμένω άρθρω 
μνημονευόμενα βιβλία και έντυπα αυτών σφραγίζονται 
δια της σφραγίδος του Γ ενικού Φιλόπτωχου Ταμείου. 

Άρθρον 25 

Τα Ενοριακά Φιλόπτωχα Ταμεία υποβάλλουσι κατ’ έτος, 
εντός του μηνάς Ιανουάριου, τον απολογισμόν της προη- 
γουμένης χρήσεως μεθ’ απάντων των δικαιολογητικών 
τηςδιαχειρίσεως, ειςτο Διοικητικόν Συμβούλιοντου Γενι¬ 
κού Φιλόπτωχου Ταμείου προς έλεγχον και έγκρισιν. 


ΚΕΦΑΑΑΙΟΝ Ε' 

Γ ενική Συνέλευσις και λογοδοσία 

Άρθρον 26 

Άπαξ του έτους συνέρχονται εις Γενικήν Συνέλευσιν 
άπαντα τα μέλη του Γενικού Φιλόπτωχου Ταμείου και των 
Ενοριακών Φιλόπτωχων Ταμείων, κατόπιν προσκλήσεως 
του Μητροπολίτου, κατά την οποίαν γίνεται'Εκθεσις των 
Πεπραγμένων και προγραμματίζεται η περαιτέρω δρα- 
στηριότης του Ιδρύματος, συντασσομένου σχετικού 
Πρακτικού, υπογραφόμενου υπό του Διοικητικού Συμ¬ 
βουλίου του Γενικού Φιλόπτωχου Ταμείου και των Προέ¬ 
δρων της Διοικούσης Επιτροπής των Ενοριακών Φιλό¬ 
πτωχων Ταμείων. 

Άρθρον 27 

Ο έλεγχος της ετήσιας διαχειρίσεωςτου Γενικού Φιλό¬ 
πτωχου Ταμείου ενεργείται υπό της Διευθύνσεως Οικο¬ 
νομικής Επιθεωρήσεως της Ιερός Συνόδου, κατά το άρ¬ 
θρον 16του υπ’ αριθμ. 100/1998 Κανονισμού. 

ΚΕΦΑΑΑΙΟΝ ΣΤ 
Η «Ημέρα της Αγάπης» 

Άρθρον 28 

Η «Η μέρα της Αγάπης» καθ’ ήν διεξάγεται Γ ενικός Έρα¬ 
νος εν απάση τη περιφέρεια της Ιερός Μητροπόλεως, δι’ 
ηριθμημένων κουπονιών, ορίζεται δι’ αποφάσεως του Δι¬ 
οικητικού Συμβουλίου του Γ ενικού Φιλόπτωχου Ταμείου. 

ΚΕΦΑΑΑΙΟΝ Ζ' 

Ειδικαί Διατάξεις 

Άρθρον 29 

Περί παντός θέματος μη διαλαμβανομένου εν τω παρό- 
ντι Κανονισμώ επιλαμβάνεται και αποφασίζει το Διοικητι¬ 
κόν Συμβούλιοντου Γενικού Φιλόπτωχου Ταμείου. 

Άρθρον 30 

Ο παρών Κανονισμός καταργείται ή τροποποιείται υπό 
της Ιερός Συνόδου, κατόπιν αποφάσεως του Διοικητικού 
Συμβουλίου του Γενικού Φιλόπτωχου Ταμείου, λαμβανο- 
μένης εν Συνεδρία υπό την Προεδρίαν του Μητροπολί¬ 
του. 

Άρθρον31 

Η ισχύς του παρόντος Κανονισμού άρχεται απάτης δη- 
μοσιεύσεωςτου εις την Εφημερίδα της Κυβερνήσεως και 
το επίσημον Δελτίον της Ιερός Συνόδου της Εκκλησίας 
της Ελλάδος «ΕΚΚΛΗΣΙΑ». 

Άρθρον 32 

Εκ των διατάξεων του παρόντος κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιερός Μητροπόλεως, το ύψος της οποίας 
δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2005 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




